cyanic-selkie/wikianc huggingface dataset:
रमण प्रभाव
रमन प्रभाव
भौतिकीविदों का प्रभावी औजार शुरूआती दौर में रमन प्रभाव का उपयोग भौतिकीविदों द्वारा शोध अध्ययनों में किया गया। पहले 7 वर्षों में इस प्रभाव को आधार बना कर 700 से अधिक वैज्ञानिक शोध पत्र प्रस्तुत किए गए। एक ओर सैद्धांतिक भौतिकी की दृष्टि से इस प्रभाव ने क्वांटम भौतिकी को सुदृढ़ आधार प्रदान करने का कार्य किया तो वहीं दूसरी ओर प्रायोगिक भौतिकविदों को क्रिस्टलों और अणुओं की संरचनाओं के अध्ययन के लिए एक अत्यन्त दक्ष, सरल तकनीक प्रदान की। फिर धीरे-धीरे भौतिकविदों की इस नई तकनीक में रूचि कम होने लगी। पर तब तक रसायनज्ञों के बीच एक विश्लेषणात्क औजार के रूप में यह तकनीक लोकप्रिय होने लगी थी।
रसायनज्ञों के औजार के रूप में प्रत्येक पदार्थ का अपना विशिष्ट स्पेक्ट्रम होता है। अतः पदार्थ को नष्ट किए बिना मिश्रणों का भी रासायनिक विश्लेषण इस तकनीक द्वारा किया जा सकता था और पदार्थ कार्बनिक हो या अकार्बनिक उसके हस्ताक्षर रमन स्पेक्ट्रम में पहचाने जा सकते थे। साथ ही स्पेक्ट्रमी रेखाओं की तीव्रता की तुलना से उनके सापेक्ष परिमाण की उपस्थिति का आकलन भी किया जा सकता था। यह एक व्यापक तकनीक थी और इसका उपयोग द्रवों के अतिरिक्त गैसों और ठोसों के लिए भी किया जा सकता था।
किंतु द्वितीय विश्वयुद्ध के बाद सुग्राही संसूचकों और इलेक्ट्रॉनिकी में हुए विकास के कारण वैज्ञानिकों को अवरक्त स्पेक्ट्रममिति रमन स्पेक्ट्रममिति से सरल लगने लगी और रमन प्रभाव के अनुप्रयोगों की ओर रूझान कुछ कम हुआ। किंतु लेसर की खोज के बाद 1960 से रमन प्रभाव फिर से वैज्ञानिक अन्वेषकों में लोकप्रिय हो गया।
लेसर और रमन प्रभाव
रमन प्रभाव के संसूचन में सबसे कठिन समस्या यह थी कि रमन रेखाएं बहुत क्षीण होती थीं इसलिए उनके संसूचन के लिए अत्यंत तीव्र प्रकाश स्रोत की आवश्यकता थी। लेसर ने न केवल ऐसा अत्यंत तीव्र प्रकाश स्रोत प्रदान किया वरन प्रकीर्णित प्रकाश में ऐसे नए प्रभाव प्रवर्तित किए जिन्होंने रमन स्पेक्ट्रममिति में नए आयाम जोड़ दिए। परिणामस्वरूप रमन स्पेक्ट्रोस्कोपी के अनेक परिवर्त्त विकसित हुए। इनमें जिन मूल संकल्पनाओं का उपयोग किया गया है उनमें सुग्राहिता वृद्धि के लिए पृष्ठवर्धित रमन, स्थानिक विभेदन में सुधार के लिए रमन माइक्रोस्कोपी और अत्यंत विशिष्ट सूचना प्राप्ति के लिए रेजोनेंस रमन मुख्य हैं। इन संकल्पनाओं के समाकलन से अनेक भिन्न-भिन्न रमन स्पेक्ट्रम तकनीकें विकसित की गई हैं।
फुरियर रूपांतरण तकनीकों और डॉटा प्रबंधन के लिए कम्प्यूटरों का अनुप्रयोग जुड़ जाने के बाद 1980 के दशक के उत्तरार्ध से व्यावसायिक रमन स्पेक्ट्रममापी उपलब्ध हो गए और अब कोई भी क्षेत्र रमन प्रभाव के अनुप्रयोगों से अछूता नहीं रहा है।
रमन प्रभाव के भावी अनुप्रयोगों संबंधी अनुसंधान
समय के साथ रमन प्रभाव के अनुप्रयोग बढ़ते जा रहे हैं और यह 21वी शताब्दीं में रमन प्रभाव की विरासत के महत्त्व को दर्शाता है।
गुरु गद्दी
गुरु-दा-गद्दी हर 3 नवंबर को आयोजित किया जाने वाला एक महत्वपूर्ण सिख धार्मिक आयोजन है। जब दसवें और अंतिम सिख गुरु ने कहा कि 'अगला गुरु पवित्र सिख ग्रंथ' गुरु ग्रंथ साहिब होगा, उसी घटना पर यह आयोजन किया जाता है। गुरु गोबिंद सिंह ने घोषणा की कि गुरु ग्रंथ साहिब उसी क्षण से गुरु या मार्गदर्शक बल होगा। यह संदेश 3 नवंबर 1708 को भारत के महाराष्ट्र राज्य के नांदेड़ में गुरु गोविंद सिंह द्वारा दिया गया था। गुरु गोबिंद सिंह जी ने खालसा की स्थापना की और गुरु ग्रंथ साहिब को गुरु का दर्जा दिया और इसे चिरस्थायी गुरु के रूप में बुलंद किया।
यह कार्यक्रम एक त्योहार/अनुष्ठान के साथ मनाया जाता है जो भारत में दिवाली के साथ शुरू होता है।
कॉकफ़ॉस्टर्स
कॉकफ़ॉस्टर्स (अंग्रेज़ी: Cockfosters) एक उत्तर लंदन में बार्नेट बरो का जिला है।
लावा ट्यूब
लावा ट्यूब (lava tube) एक प्राकृतिक रूप से बनी हुई पाइप, ट्यूब या सुरंग की आकृति का ढांचा होता है जो लावा बहाव से बन जाता है। यह किसी लावा नहर कि सतह पर ठंडे हुए लावा के जमकर ठोस हो जाने के बाद उसके नीचे लगातार लावा बहते रहने से निर्मित होता है। लावा ट्यूबें सक्रीय हो सकती हैं, यानि किसी ज्वालामुखी के विस्फोटों के समय उस से निकल रहे लावा को बहने का स्थान देती हैं या मृत हो सकती हैं, यानि लावा बहाव बहुत काल से समाप्त हो चुका है और वे ठंडी होकर एक लम्बी गुफ़ा-जैसी सुरंगें बन गई हैं।
विश्व के कई स्थानों पर मृत लावा ट्यूबों में लोग सैर करने जाते हैं और वे पर्यटक स्थलों के रूप में जानी जाती हैं।
पटालखाणी-घुडदौड.३, पौडी तहसील
पटालखाणी-घुडदौड.३, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कॉल्नी हैच
कॉल्नी हैच (अंग्रेज़ी: Colney Hatch) एक उत्तर लंदन में बार्नेट बरो का जिला है।
जगुआ सोढ़ा गाँव, हंडिया (इलाहाबाद)
जगुआ सोढ़ा भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
मादना, मुर्शिदाबाद
मादना (Madna) भारत के पश्चिम बंगाल राज्य के मुर्शिदाबाद ज़िले में स्थित एक नगर है।
शर्त (1986 फ़िल्म)
शर्त 1986 में बनी हिन्दी भाषा की फिल्म है।
क्लेमेंट टाऊन
क्लेमेंट टाऊन (Clement Town) भारत के उत्तराखण्ड राज्य के देहरादून ज़िले में स्थित एक नगर है। यह एक छावनी भी है।
१९१५ का सिंगापुर विद्रोह
ब्रितानी सुरक्षाबलों और मित्रसेना के नैसनिकों ने मिलकर इस विद्रोह को दबा दिया था। इस विद्रोह का वास्तविक कारण बहुट जटिल था जिसपर अब भी मतैक्य नहीं है।
जमाड, बाराकोट तहसील
जमाड, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
बाहरी कड़ियाँ
जमाड, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
चिहुन्ता गाँव, बिक्रम (पटना)
चिहुन्ता बिक्रम, पटना, बिहार स्थित एक गाँव है।
सरकार एक्स्प्रेस
सरकार एक्सप्रेस, भारतीय रेलवे की एक प्रतिदिन चलने वाली ट्रेन हैं ट्रेन हैं जो चेन्नई (तमिलनाडु ) के एग्मोर रेलवे स्टेशन से काकीनाडा पोर्ट रेलवे स्टेशन विजयवाड़ा (आंध्र प्रदेश ) के बीच चलती हैं। यह ट्रेन नेल्लोर, चिराला, विजयवाड़ा,राजहमुन्द्र्य एवं काकीनाडा इत्यादि नगरों से होते हुए गुजरती है। प्रतिदिन चलने वाली यह ट्रेन यात्रा के दौरान 702 किलो मीटर की दूरी तय करती है। चेन्नई एग्मोर से काकीनाडा पोर्ट के बीच चलने वाली ट्रेन का नंबर 17643 हैं एवं इसके बिपरीत दिशा में चलनेवाली ट्रेन का नंबर 17644 है।
आगमन और प्रस्थान
चेन्नई एग्मोर से काकीनाडा पोर्ट के बीच चलने वाली ट्रेन का नंबर 17643 प्रत्येक दिन 17.20 मिनट पर चेन्नई एग्मोर से खुलती हैं एवं दुसरे दिन सबेरे 9.40 मिनट पर काकीनाडा पोर्ट में पहुँचती हैं।
काकीनाडा पोर्ट से चेन्नई एग्मोर के बीच चलने वाली ट्रेन नंबर 17644 प्रत्येक दिन 14.40 मिनट पर काकीनाडा पोर्ट से खुलती हैं एवं दुसरे दिन 6.30 बजे चेन्नई एग्मोर पहुँचती है।
रेक शेयरिंग
यह ट्रेन काचेगुडा चेन्नई एग्मोर एक्सप्रेस (17652/17651) के साथ रेक शेयरिंग करती हैं।
किराया तालिका
सरकार एक्सप्रेस टिकट के किराए का विवरण।
एसीसी इमर्जिंग टीम एशिया कप 2018
2018 एसीसी इमर्जिंग टीम एशिया कप पाकिस्तान और श्रीलंका में आयोजित एक क्रिकेट टूर्नामेंट था। आठ टीमों ने टूर्नामेंट में भाग लिया जिसमें टेस्ट राष्ट्रों की पांच अंडर-23 आयु वर्ग की टीम और एशिया की तीन शीर्ष सहयोगी टीमों (जिसमें 15 साल की उम्र में प्रत्येक अंडर-23 टीम में 23 वर्ष से अधिक आयु के चार खिलाड़ी शामिल हैं) शामिल हैं। यह प्रतियोगिता एसीसी (एशियाई क्रिकेट परिषद) द्वारा आयोजित की गई थी। प्रारंभ में, पाकिस्तान टूर्नामेंट के लिए एकमात्र मेजबान था लेकिन भारत और बीसीसीआई ने भारतीय खिलाड़ियों को पाकिस्तान भेजने से इंकार कर दिया। भारत और पाकिस्तान के बीच बढ़ती राजनीतिक तनाव के बाद, एसीसी ने घोषणा की कि श्रीलंका सह-मेजबान होगा जबकि भारत के मैचों और नॉकआउट चरण श्रीलंकाई मिट्टी पर खेला जाएगा।
एक्सपेंडेबल लांच सिस्टम
एक्सपेंडेबल लॉन्च सिस्टम (विस्तार्योग्य प्रक्षेपण प्रणाली) एक प्रकार का प्रक्षेपण तंत्र (लॉन्च सिस्टम) है जो किसी पेलोड को ले जाने के लिए एक्सपेंडेबल लॉन्च व्हीकल (ELV) का प्रयोग करता है। एक्सपेंडेबल लॉन्च सिस्टम्स में जिन वाहनों (व्हीकल्स) का प्रयोग किया जाता है उन्हें एक बार के इस्तेमाल के लिए ही बनाया जाता है और उनके हिस्सों को लॉन्च के बाद दोबारा इस्तेमाल के लिये रिकवर नहीं किया जाता। वाहन में विशेष रूप से अनेक रॉकेट स्टेज होती हैं जिन्हें ऊंचाई के बढ़ने के साथ-साथ अलग कर दिया जाता है।
गुफ़ा विज्ञान
गुफ़ा विज्ञान (Speleology, स्पीलियॉलॉजी) गुफ़ाओं और अन्य कार्स्ट स्थलाकृतियों के अध्ययन को कहते हैं। इसमें उनकी संरचना, ढांचे, भौतिक गुणों, इतिहास, निवासी जीवों, निर्माण प्रक्रियाओं (गुफ़ा-जनन, speleogenesis, स्पीलियॉजेनेसिस) और समय के साथ होने वाले बदलाव (गुफ़ा आकारिकी, speleomorphology, स्पीलियॉमोर्फ़ोलोजी) शामिल हैं।
ईस्ट बार्नेट
ईस्ट बार्नेट (अंग्रेज़ी: East Barnet) एक उत्तर लंदन में बार्नेट बरो का जिला है।
ग्रांडी श्रेणी का संकलन
स्थायित्व और रैखिकता
सामान्य संकलन विधि से 1 − 1 + 1 − 1 + · · · का मान 1⁄2 प्राप्त होता है जिसमें निम्न विधियाँ शामिल हैं: ये सभी अभिसारी श्रेणियों के संकलन के लिए वैध विधियाँ हैं लेकिन 1 − 1 + 1 − 1 + · · · अभिसारी श्रेणी नहीं है।
सिसैरा संकलन
अपसारी श्रेणियों का संकलन प्राप्त करने की प्रथम विधि १८९० में अर्नेस्टो सिसैरा ने दी थी। इसका मूल विचार लेबनिज़ प्रसम्भाव्य निकटता के समरूप ही है जिसके अनुसार सिसैरा संकलन श्रेणी के सभी आंशिक संकलनों के माध्य के बराबर होता है। पहले प्रथम n आंशिक संकलनों का प्रत्येक n के लिए औसत मान σn है और इसके बाद इसपर इसका n के अनन्त की ओर अग्रसर होने पर सीमान्त मान प्राप्त किया जाता है।
ग्रांडी श्रेणी के लिए, समानान्तर माध्य का अनुक्रम निम्नलिखित है अथवा, अधिक सांकेतिक रूप में जहाँ समानान्तर माध्य का अनुक्रम 1⁄2 पर अभिसरित होता है अतः Σak का सिसैरा संकलन 1⁄2 है। इसी तरह अनुक्रम 1, -1, 1, -1, … का सिसैरा सीमान्त मान 1⁄2 प्राप्त होता है।
श्रेणी 1 + 0 − 1 + 1 + 0 − 1 + · · · का सिसैरा संकलन 2⁄3 है। अतः श्रेणी का सिसैरा संकलन अनन्त संख्या में शून्य जोड़ते हुये अनन्त संख्या में विभिन्न कोष्टक जोड़े जा सकते हैं।
श्रेणी का संकलन और अधिक व्यापक भिन्न (C, a) विधि से भी किया जा सकता है।
एबल संकलन
एबल संकलन अपसारी श्रेणी की आयलर की परिभाषा के समरूप है लेकिन यह फलन का ठीक तरह से निर्मित करके कैलेट और एन॰ बर्नोली के आपत्तियों को वर्जित करती है। वास्तव में, आयलर द्वारा घात श्रेणी की सीमा सम्बंधि अपनी परिभाषा में वही विधि दी है जो वर्तमान में एबल विधि के रूप में जानी जाती है।
दी गयी श्रेणी a0 + a1 + a2 + · · ·, को नई श्रेणी a0 + a1x + a2x2 + · · · के रूप में रूपांतरित किया जा सकता है। यदि बाद वाली श्रेणी 0 < x < 1 के लिए किसी फलन पर, x, 1 पर अग्रसर है, अभिसारी है तो इसे मूल श्रेणी का एबेल संकलन कहा जाता है। इसके बाद एबल प्रमेय के अनुसार यह प्रक्रिया साधारण योग के तर्कसंगत है। ग्रांडी श्रेणी के लिए निम्न प्रकार लिखा जा सकता है
सम्बंधित श्रेणी
का एबल संकलन 1⁄4 प्राप्त होता है।
शिवरहस्य पुराण
शिवरहस्य पुराण (शिवरहस्यपुराणम्; ) शिव और शैव पूजा के संबंध में 'शैव उपपुराण' या सहायक पुराण में से एक है और इसे 'भारतीय महाकाव्य कविता' भी माना जाता है।
इतिहास
पांडुलिपियां विभिन्न प्राचीन साहित्य में पाई जाती हैं। हालांकि, आज तक इन पांडुलिपियों का कोई महत्वपूर्ण अध्ययन नहीं हुआ है।
प्रकाशित संस्करण
पुस्तक का कन्नड़ अनुवाद 1950 में 30 खंडों में प्रकाशित हुआ था।
बासेटेयर
बासेटेयर (/bæsˈtɛər/), सेंट किट्स और नेविस की राजधानी और सबसे बड़ा शहर है। 2018 में इसकी अनुमानित जनसंख्या लगभग 14,000 है। भौगोलिक रूप से, बासेटेयर बंदरगाह सेंट किट्स के दक्षिण पश्चिमी तट पर 17°18′N 62°44′W पर स्थित है, और यह लेवर्ड द्वीप के प्रमुख वाणिज्यिक डिपो में से एक है। शहर सेंट जॉर्ज बासेटेयर पेरिश के भीतर स्थित है।
बासेटेयर पूर्वी कैरिबियन के सबसे पुराने शहरों में से एक है।
सुचित्रा भट्टाचार्य
प्रारंभिक जीवन और शिक्षा
सुचित्रा भट्टाचार्य का जन्म 10 जनवरी 1950 को भागलपुर, बिहार में हुआ था। उनमें बचपन से ही लिखने में रुचि थी।
भट्टाचार्य ने कलकत्ता विश्वविद्यालय से संबद्ध जोगमाया देवी कॉलेज, कोलकाता से स्नातक की उपाधि प्राप्त की।
स्नातक होने के बाद उन्होंने शादी कर ली और लेखन से आराम ले लिया। वह सत्तर के दशक के अंत (1978-1979) में छोटी कहानियों में लेखन के साथ लौटीं। उन्होंने अस्सी के दशक के मध्य में उपन्यास लिखना शुरू किया। एक दशक के भीतर, विशेषकर उपन्यास काचर देवल (ग्लास वाल) के प्रकाशन के बाद, वे बंगाल के प्रमुख लेखकों में से एक बन गई।
12 मई 2015 को, ढकुरिया, कोलकाता में स्थित उनके निज निवास में हृदयाघात की वजह से उनका निधन हो गया।
लेखन जीवन
पिछले दो दशकों में, सुचित्रा ने विभिन्न प्रमुख बंगाली साहित्यिक पत्रिकाओं में लगभग 24 उपन्यास और बड़ी संख्या में लघु कहानियां लिखी थीं। उनके कुछ प्रशंसित उपन्यास हैं-
उनके उपन्यासों और लघु कथाओं का हिंदी, तमिल, तेलुगु, मलयालम, उड़िया, मराठी, गुजराती, पंजाबी और अंग्रेजी जैसी कई भारतीय भाषाओं में अनुवाद किया गया है। उन्होंने बच्चों के लिए उपन्यास और लघु कथाएँ भी लिखीं। उन्होंने वार्षिक "आनंदमाला" में काल्पनिक चरित्र "मितिन मासी" के साथ जासूसी उपन्यासों की एक श्रृंखला लिखी है। उनके उपन्यास दहन को बंगाली निर्देशक दिवंगत रितुपर्णो घोष द्वारा एक फिल्म (क्रॉसफ़ायर, 1997) में बनाया गया था, जोकि एक बलात्कार पीड़िता के कठिन परीक्षा और आघात पर आधारित थी। "इचर गाच": इस लघु कहानी ने शिबोप्रासाद मुखर्जी और नंदिता रॉय द्वारा निर्देशित एक पूर्ण लंबाई वाली फीचर फिल्म 'इक्के' (एक मां-बेटे के रिश्ते की एक स्तरित पठन) को भी प्रेरित किया। उर्मि चक्रवर्ती की एक फीचर फिल्म "हेंमोन्तर पाखी" भी बनाई गई थी।
पुरस्कार और प्रशंसा
सुचित्रा को कई पुरस्कार मिले, जिसमें 2004 में कलकत्ता विश्वविद्यालय से भुवन मोहिनी पदक, 1996 में बैंगलोर से नंजनगुडु थिरुमलम्बा राष्ट्रीय पुरस्कार, दिल्ली से 1997 कथा पुरस्कार, कोलकाता से 2000 में ताराशंकर पुरस्कार, 2001 में कल्याणी से द्विजेंद्रलाल पुरस्कार शामिल हैं। 2002 में भागलपुर से शरत पुरस्कार, साथ ही भारत निर्माण पुरस्कार, 2004 में साहित्य सेतु पुरस्कार और 2004 में शैलानंदानंद स्मृति पुरस्कार और 2015 में दिनेश चंद्र स्मृति पुरस्कार, 2012 में माटी नंदी पुरस्कार, 2015 पर दिनेश चंद्र स्मृति पुरस्कार भी प्राप्त किया। उन्हें कलकत्ता विश्वविद्यालय से मोहिनी स्वर्णपदक भी प्राप्त हुआ।
माइक - बिना सर का मुर्गा
माइक द हेडलेस चिकन (20 अप्रैल, 1945 - 17 मार्च, 1947)  एक नर वायंडोटे चिकन था जो सिर काट दिए जाने के बाद 18 महीने तक जीवित रहा। अपने सिर के नुकसान के बाद, माइक ने मार्च 1947 में अपनी मृत्यु तक राष्ट्रीय ख्याति प्राप्त की। फ्रूटा, कोलोराडो में, हर मई में एक वार्षिक "माइक द हेडलेस चिकन डे" आयोजित किया जाता है।
कहानी
ऑलसेन के माइक का सिर काटने के असफल प्रयास के कारण, मुर्गी अभी भी एक पर्च पर संतुलन बनाने और अनाड़ी रूप से चलने में सक्षम थी। उन्होंने शिकार करने, भोजन के लिए चोंच मारने और कौवे का प्रयास किया, हालांकि सीमित सफलता के साथ; उनके "क्रोइंग" में उनके गले में गड़गड़ाहट की आवाज शामिल थी।  जब माइक नहीं मरा, तो ऑलसेन ने इसके बजाय पक्षी की देखभाल करने का फैसला किया। उसने उसे एक आईड्रॉपर के माध्यम से दूध और पानी का मिश्रण खिलाया, और उसे मकई और कीड़े के छोटे दाने दिए।
शोहरत
एक बार उनकी प्रसिद्धि स्थापित हो जाने के बाद, माइक ने दो सिर वाले बच्चे के रूप में इस तरह की अन्य विसंगतियों की संगति में टूरिंग साइडशो का करियर शुरू किया। उन्हें दर्जनों पत्रिकाओं और पत्रों के लिए भी फोटो खिंचवाया गया था, और टाइम एंड लाइफ पत्रिकाओं में चित्रित किया गया था। 25 सेंट की प्रवेश लागत के लिए माइक को जनता के लिए प्रदर्शित किया गया था। अपनी लोकप्रियता के चरम पर, मुर्गे के मालिक ने प्रति माह $4,500 ( equivalent to $54,610 ) कमाया ); माइक का मूल्य 10,000 डॉलर ( equivalent to $121,356 2021 में )।
मौत
मार्च 1947 में, फीनिक्स, एरिज़ोना के एक मोटल में दौरे से वापस यात्रा करते समय स्टॉपओवर पर, माइक ने आधी रात में घुटना शुरू कर दिया। वह अपने गले में मकई की एक गिरी पाने में कामयाब हो गया था। ऑलसेन्स ने अनजाने में एक दिन पहले साइडशो में अपना भोजन और सीरिंज साफ करना छोड़ दिया था, और इसलिए माइक को बचाने में असमर्थ थे। ऑलसेन ने दावा किया कि उसने पक्षी को बेच दिया था, जिसके परिणामस्वरूप माइक की कहानियां अभी भी 1949 के अंत तक देश का दौरा कर रही थीं। अन्य स्रोतों का कहना है कि मुर्गे की कटी हुई श्वासनली सांस लेने में सक्षम होने के लिए पर्याप्त हवा नहीं ले सकती थी, और इसलिए मोटल में उसकी मौत हो गई।
मामले की व्याख्या
यह निर्धारित किया गया था कि कुल्हाड़ी गले की नस से चूक गई थी और एक थक्के ने माइक को खून बहने से रोक दिया था। यद्यपि उसका अधिकांश सिर काट दिया गया था, उसके मस्तिष्क के तने और एक कान उसके शरीर पर छोड़ दिया गया था। चूंकि बुनियादी कार्य (श्वास, हृदय गति, आदि) के साथ-साथ चिकन की अधिकांश प्रतिवर्त क्रियाएं ब्रेन स्टेम द्वारा नियंत्रित होती हैं, माइक काफी स्वस्थ रहने में सक्षम था। यह केंद्रीय मोटर जनरेटर का एक अच्छा उदाहरण है जो उच्च मस्तिष्क केंद्रों की अनुपस्थिति में बुनियादी होमोस्टैटिक कार्यों को करने में सक्षम बनाता है। इसके अलावा, पक्षियों के पास श्रोणि क्षेत्र में एक द्वितीयक संतुलन अंग होता है, लुंबोसैक्रल अंग, जो उड़ान में शामिल वेस्टिबुलर अंग से लगभग स्वतंत्र रूप से चलने की गति को नियंत्रित करता है। इसका उपयोग यह समझाने के लिए किया गया है कि कपाल वेस्टिबुलर प्रणाली के अधिकांश विनाश के बावजूद एक बिना सिर वाला चिकन कैसे चल सकता है और संतुलन बना सकता है।
विरासत
माइक द हेडलेस चिकन पोल्ट्री-थीम वाले कॉमेडी पंक बैंड द रेडियोएक्टिव चिकन हेड्स के लिए एक प्रेरणा थी, जो उनके 2008 के गीत "हेडलेस माइक" के विषय के रूप में काम कर रहा था, जिसके लिए एक संगीत वीडियो फिल्माया गया था। बैंड में एक हेडलेस माइक कठपुतली भी है जिसका उपयोग अक्सर उनके लाइव शो में किया जाता है।
मधुमेही नेफ्रोपैथी
मधुमेही नेफ्रोपैथी (नेफ्रोपेटिया डायबीटिका) को किमेलस्टील-विल्सन सिंड्रोम या नौड्युलर डायबीटिक ग्लोमेरुलोस्केलेरोसिस तथा इंटरकैपिलरी ग्लोमेरुलोनेफ्राईटिस के नाम से भी जाना जाता है। गुर्दे की यह प्रगतिशील बीमारी गुर्दे की ग्लोमेरुली की कोशिकाओं में वाहिकारुग्णता (एंजियोपैथी) की वजह से होती है। यह नेफ्रोटिक सिंड्रोम तथा फैली हुई ग्लोमेरुलोस्केलेरोसिस द्वारा पहचानी जाती है। यह दीर्घकालिक मधुमेह के कारण उत्पन्न हो सकती है और पश्चिमी देशों में इसे गुर्दे के मरीजों को बड़ी संख्या में डायलिसिस तक लाने वाली बीमारी के रूप में जाना जाता है।
इतिहास
ब्रिटिश चिकित्सक क्लिफर्ड विल्सन (1906-1997) और जर्मनी में जन्मे अमेरिकी चिकित्सक पाल किमेल्सटाइल ने इस बीमारी की सबसे पहले खोज की थी और अपने शोध के परिणामों को पहली बार 1936 में प्रकाशित करवाया था।
महामारी रोग विज्ञान
प्रकार 1 मधुमेह में, पुराने मधुमेह रोगियों (आमतौर पर शुरुआत के 15 साल के अंदर) में इसके लक्षण पांच साल में दिखने लगते हैं। मधुमेह का पता लगने के 15 से 25 साल बाद गुर्दों पर इस बीमारी का असर दिखने लगता है और तीस साल से कम आयु के 25 से 35 प्रतिशत रोगियों को प्रभावित करता है। यह रोग 50 से 70 वर्ष तक की उम्र के युवा मधुमेह रोगियों की मृत्यु का सबसे बड़ा कारण है। यह रोग प्रगतिशील होता है और प्रारंभिक घाव दिखने के दो या तीन साल बाद रोगियों की मृत्यु हो सकती है और पुरुषों में यह अधिक पाया जाता है। संयुक्त राज्य अमेरिका में मधुमेही नेफ्रोपैथी गुर्दे की विफलता और गुर्दे के घातक रोग का सबसे आम कारण माना जाता है। प्रकार 1 और 2, दोनों प्रकार के मधुमेह से ग्रस्त लोगों पर खतरा बना रहता है। अगर रक्त में शर्करा का स्तर नियंत्रित नहीं रहे तो यह बीमारी होने का खतरा बढ़ जाता है। इसके अलावा एक बार नेफ्रोपैथी विकसित हो जाये तो अनियंत्रित रक्तचाप वाले रोगियों में इस बीमारी की वृद्धि दर सबसे अधिक होती है। जिनके रक्त में कोलेस्ट्रॉल अधिक होता है, उन्हें दूसरे लोगों की तुलना में यह बीमारी होने की अधिक सम्भावना होती है।
ईटियोपैथोलोजी
मधुमेही नेफ्रोपैथी में दिखाई देने वाला सबसे शुरुआती परिवर्तन ग्लोमेरूलस का मोटा होना होता है। इस स्तर पर, मूत्र (एल्बूमिन्यूरिया) के जरिए गुर्दे से अधिक मात्रा में सीरम एल्ब्युमिन (प्लाज्मा प्रोटीन) का निकलना शुरु हो जाता है और इसका पता एल्बूमिन के परीक्षण से लगाया जा सकता है। चिकित्सकीय भाषा में इस स्थिति को माइक्रोएल्ब्यूमिन्यूरिया कहा जाता है। जैसे-जैसे मधुमेही नेफ्रोपैथी बढ़ती जाती है, ग्लोमेरुली की अधिकाधिक संख्या को नौड्युलर ग्लोमेरुलोस्केलेरोसिस द्वारा नष्ट कर दिया जाता है। इसी के साथ मूत्र में भी अल्बुमिन की मा़त्रा बढ़ जाती है और सामान्य मूत्र परीक्षण तकनीक द्वारा इसका पता लगाया जा सकता है। इस चरण पर, गुर्दे की बायोप्सी स्पष्ट रूप से मधुमेही नेफ्रोपैथी को दर्शाती है।
संकेत व लक्षण
ग्लोमेरुलोस्केलेरोसिस की वजह से होने वाली गुर्दे की विफलता, अपशिष्ट छानने की क्षमता के अभाव तथा गुर्दे के अन्य विकारों को जन्म देती है। रक्तचाप (हायपरटेंशन) में वृद्धि होती है और शरीर में तरल की बढ़ी हुई मात्रा तथा प्लाज्मा ओंकोटिक दबाव की कमी एडीमा का कारण बनती है। गुर्दे की धमनी की आर्टेरियोस्केलेरोसिस, तथा प्रोटीन्यूरिया जैसी अन्य जटिलताएं भी उत्पन्न हो सकती हैं।
माइक्रोएल्ब्यूमिन्यूरिया के लिए किये गए परीक्षण के पोजिटिव आने पर उसे प्रथम प्रयोगशाला विषमता माना जा सकता है। अक्सर जब मधुमेह से ग्रस्त व्यक्ति के सामान्य मूत्र परीक्षण में प्रोटीन की अत्यधिक मात्रा दिखती है तो इस निदान की शंका व्यक्त की जाती है। अगर व्यक्ति के रक्त में शर्करा नियंत्रित नहीं है तो मूत्र परीक्षण में ग्लूकोज भी दिख सकता है। गुर्दे की क्षति बढ़ने के साथ सीरम क्रिएटिनिन तथा बन (BUN) में भी वृद्धि हो सकती है।
वैसे गुर्दे की बायोप्सी करके इस रोग का पता लगाया जा सकता है लेकिन मामला यदि एकदम सीधा हो तो यह करना हमेशा जरूरी नहीं है; ऐसे मामलों में समय के साथ प्रोटीन्यूरिया की वास्तविक वृद्धि और आंख के रेटिना के परीक्षण पर मधुमेही रेटिनोपैथी की मौजूदगी शामिल हो सकती है।
उपचार
उपचार के लक्ष्यों के रूप में चिकित्सक को सबसे पहले गुर्दे की क्षति को कम करने के साथ ही उससे उत्पन्न जटिलताओं को काबू में करना होता है। प्रोटीन्यूरिया की पुष्टि हो जाने के बाद इसका मुख्य उपचार एसीई (ACE) नामक दवा है जो प्रोटीन्यूरिया के स्तर को कम करने के साथ ही गुर्दे पर मधुमेही नेफ्रोपैथी के असर को धीमा कर देती है। एसीईएल दवा के कई प्रभाव जो गुर्दे की सुरक्षा को प्रभावित करते हैं, उन्हें किनिन की वृद्धि से संबंधित पाया गया है; किनिन को एसीईएल दवा की चिकित्सा के कई दुष्परिणामों के लिए भी जिम्मेदार पाया गया है, जैसे कि सूखी खांसी. गुर्दे का सुरक्षा संबंधी प्रभाव सामान्य तथा उच्च रक्तचाप से ग्रस्त रोगियों में एंटी-हाइपरटेंसिव प्रभाव से संबंधित होता है, गुर्दे के वैसोडाइलेशन के कारण गुर्दे में रक्त का संचार बढ़ जाता है और अपवाही धमनिकाएं फ़ैल जाती हैं। कई अध्ययनों से पता चला है कि एंजियोटेनसिन रिसेप्टर ब्लॉकर्स (ARB) जैसी संबंधित दवाएं भी समान लाभ पहुंचती हैं। हालांकि ऑनटारगेट अध्ययन के अनुसार मिश्रित चिकित्सा गुर्दे के प्रमुख परिणामों को और अधिक खराब कर देती है, जैसे कि सीरम क्रिएटिनिन की वृद्धि तथा अनुमानित ग्लोमेरुलर फिल्ट्रेशन रेट (GFR) में अधिक गिरावट.
रक्त शर्करा स्तर पर नजदीकी रूप से निगरानी तथा नियंत्रण रखना चाहिए. ऐसा करके इस विकार के विकास को धीमा किया जा सकता है, विशेष रूप से एकदम शुरुआती ("माइक्रोएल्ब्यूमिन्यूरिया") चरणों में. मधुमेह की दवाओं में मौखिक हाइपोग्लाईसीमिक एजेंट तथा इंसुलिन के इंजेक्शन शामिल होते हैं। गुर्दे की विफलता के बढ़ने के साथ, शरीर में इंसुलिन कम मात्रा में बनता है इसलिए शर्करा के स्तर को नियंत्रित रखने के लिए इंसुलिन की छोटी-छोटी खुराकों की आवश्यकता होती है।
भोजन में बदलाव भी रक्त शर्करा को नियंत्रित रखने में मदद करता है। प्रोटीन सेवन की मात्रा में कमी हीमोडायनामिक व गैरहीमोडयनामिक क्षति को उत्पन्न कर सकती है।
उच्च रक्तचाप पर उच्चरक्तचाप रोधी दवाओं का प्रभावी रूप से इस्तेमाल किए जाने से गुर्दे पर खतरा कम हो जाता है और आंख तथा रक्त वाहिकाओं को भी क्षति से बचाया जा सकता है। इसके अतिरिक्त नियमित शारीरिक गतिविधियों के जरिए लिपिड स्तर पर काबू के साथ ही वजन पर नियंत्रण भी काफी महत्त्वपूर्ण होता है।
मधुमेही नेफ्रोपैथी से ग्रस्त रोगियों को निम्न दवाओं का इस्तेमाल करने से बचना चाहिएः
मूत्र मार्ग के संक्रमण आम हैं और उचित एंटीबायोटिक द्वारा उनका इलाज किया जा सकता है।
अगर गुर्दे की बीमारी घातक स्थिति तक पहुंच जाये तो डायलिसिस ही एकमात्र उपाय है। इस स्थिति में गुर्दा प्रत्यारोपण के बारे में अवश्य विचार किया जाना चाहिए. अगर रोगी को प्रकार 1 मधुमेह है तो उसके शरीर में गुर्दा तथा अग्नाशय का एकसाथ प्रत्यारोपण किया जा सकता है।
हाल ही में इंसुलिन के उप-उत्पाद (बाई-प्रोडक्ट) के रूप में सामने आया सीपेप्टाइड मधुमेही नेफ्रोपैथी से ग्रस्त मरीजों के लिए आशा की नई किरण लेकर आया है।
वर्तमान में मधुमेही गुर्दा रोग के इलाज के लिए कई यौगिकों का विकास किया जा रहा है। इनमे बार्डोक्सोलोन मिथाइल, ओलमेसट्रान मेडोक्सोमिल, सूलोडेक्साइड, एवोसेंटान तथा अन्य कई शामिल हैं।
रोग का पूर्वानुमान
मधुमेही नेफ्रोपैथी धीरे-धीरे बद से बदतर होती जाती है। दीर्घकालिक गुर्दा विफलता यदि मधुमेह के कारण है तो (अन्य कारणों की तुलना में) इसकी जटिलताओं के शीघ्र उत्पन्न होने तथा तेजी से बढ़ने की संभावनाएं अधिक होती हैं। यहां तक तक डायलिसिस कराने और प्रत्यारोपण के बाद भी मधुमेह से ग्रस्त रोगियों की स्थिति अन्य की अपेक्षा अधिक खराब होती है।
जटिलताएं
सम्भावित जटिलताओं में शामिल हैं:
पंजाबी किस्से
पंजाबी किस्से पंजाबी भाषा की मौखिक कहानी की परंपरा है जो स्थानीय लोगों, अरब प्रायद्वीप के प्रवासियों और समकालीन ईरान के प्रवासियों के मिश्रण के साथ दक्षिण एशिया में आई है।
हालांकि क़िस्से मुसलमानों के बीच प्रेम, वीरता, सम्मान और नैतिक अखंडता की लोकप्रिय कहानियों को प्रसारित करने की एक इस्लामी और / या फारसी विरासत को प्रतिबिंबित करते हैं। लेकिन जब वह भारत पहुँचें तो उन्होंने पूर्व-इस्लामिक पंजाबी संस्कृति के मौजूदा तत्वों और लोकगीतों को अपने अंदर सम्मलित कर लिया।
व्युत्पत्ति
क़िस्सा एक अरबी शब्द है जिसका अर्थ है 'महाकाव्य कथा' या 'लोक कथा'। इसने दक्षिण एशिया की लगभग सभी भाषाओं को प्रभावित किया है और यह पंजाबी, बंगाली, गुजराती, उर्दू और हिंदी जैसी भारतीय भाषाओं में सामान रूप से प्रयोग होता है। यदि इसका अनौपचारिक रूप से उपयोग किया जाता है, तो शब्द का अर्थ 'दिलचस्प कहानी' या 'कल्पित कहानी' है।
पंजाबी संस्कृति में
पंजाबी भाषा क़िस्से के अपने समृद्ध साहित्य के लिए प्रसिद्ध है, जिनमें से अधिकांश प्रेम, जुनून, विश्वासघात, बलिदान, सामाजिक मूल्यों और मौजूदा प्रणाली के खिलाफ एक आम आदमी के विद्रोह के बारे में हैं। पंजाबी परंपरा में, दोस्ती, वफादारी, प्यार और 'क़ौल' (मौखिक समझौता या वादे) को अत्यधिक महत्व दिया जाता है और इन महत्वपूर्ण तत्वों पर क़िस्सो में अधिकांश कहानियाँ हैं।
किस्से को पंजाबी में लोक संगीत को प्रसिद्ध करने का जिम्मेदार ठहराया जाता है। इन परंपराओं का मौखिक या लिखित रूपों में पीढ़ियों से चलन है और अक्सर इन्हें बच्चों के सोते वक्त कहानियों के रूप में बताया जाता था या लोक गीतों के रूप में संगीतमय प्रदर्शन किया जाता था। वारिस शाह का (1722–1798) ‘हीर राँझा’ का क़िस्सा सबसे प्रसिद्ध क़िस्सों में से एक है।
आरएएफ जिब्राल्टर
आरएएफ जिब्राल्टर (RAF Gibraltar), पहले नॉर्थ फ्रंट (North Front) के नाम से भा जाना जाता था, ब्रिटिश वायुसेना रॉयल एयर फ़ोर्स का ब्रिटिश प्रवासी शासित प्रदेश जिब्राल्टर में स्थित स्टेशन है। निवर्तमान समय में कोई सैन्य हवाईजहाज़ यहाँ तैनात नहीं है परन्तु जहाज यहाँ नियमित रूप से दौरा करते रहते हैं। इसे ब्रिटिश एयरफ़ोर्स जिब्राल्टर प्रशासित करती है तथा स्टेशन प्रदेश के नागरिक हवाईअड्डे की तरह भी काम करता है। नागरिक हवाईअड्डे का नाम जिब्राल्टर इंटरनेशनल एयरपोर्ट है तथा इसके यात्री टर्मिनल की इमारत और एप्रन सुविधाएँ हवाई पट्टी के उत्तर में स्थित हैं जबकि आरएएफ़ जिब्राल्टर के एप्रन और गाड़ी-अड्डा हवाई पट्टी ए दक्षिण में स्थित हैं।
स्थिति
आरएएफ जिब्राल्टर जिब्राल्टर प्रायद्वीप के उत्तरी सिरे पर स्थित है। यह स्पेन की सीमा और रॉक ऑफ़ जिब्राल्टर (जिब्राल्टर की चट्टान) के बीच में स्थित है। इसकी 6000 फीट लंबी हवाई पट्टी है जो पूर्व से पश्चिम की तरफ़ जाती है, तथा इसका एक-तिहाई हिस्सा पश्चिमी दिशा में समुन्द्र के ऊपर कृत्रिम जमीन के ऊपर बना हुआ है। यह इस बात के लिए विशेष है कि चार लेन की नागरिक सड़क इसकी हवाई पट्टी को दो भागो में बाटती है। यह सड़क स्पेन तक जाने का मुख्य मार्ग है। इसके ठीक उत्तर में निषिद्ध स्पेनिश हवाई क्षेत्र है तथा केवल एक-चौथाई मील दूर 1360 फीट ऊची चट्टान है जिसके परिणामस्वरूप पायलटों के लिए इस हवाई पट्टी पर अपने हवाई वाहन का ठीक से उतारना मुश्किल होता है।
भूमिका
आरएएफ़ जिब्राल्टर की मुख्य भूमिका हवाई पट्टी को संचालित करना तथा यहाँ पर तैनात सभी आरएएफ़ कार्मिको को प्रशासनिक सहायता प्रदान करना है। हवाई क्षेत्र यूनाईटेड किंगडम के हवाई जहाजों के लिए फोरवर्ड ऑपरेटिंग अड्डे की भूमिका अदा करता है तथा भूमध्य सागर के पश्चिमी सिरे पर स्थित इसकी विशेष स्थिति के कारण सामरिक रूप से यह बहुत ही महत्वपूर्ण हवाईअड्डा है जिसका नाटो द्वारा भूमध्य और इबेरियाई प्रायद्वीपीय क्षेत्र में अपने अभ्यासों में काफ़ी प्रयोग होता है।
इतिहास
प्रथम विश्व युद्ध के दौरान जिब्राल्टर में रॉयल नेवल एयर सर्विस ने अपने जलविमानों के लिए एक अड्डा खोला था।
हवाईअड्डा द्वितीय विश्व युद्ध के दौरान स्थापित किया गया था। इस महायुद्ध के समय जिब्राल्टर ब्रिटेन के लिए एक महत्वपूर्ण नौसेना का अड्डा था। 1939 में बन कर तैयार हुए इस अड्डे का शुरुआती उद्देश्य रॉयल नेवी के बेड़े की वायु शाखा के लिए हवाईअड्डा उप्लब्ध कराना था। हालांकि हवाई पट्टी का बाद में बे ऑफ़ जिब्राल्टर में से भूमि अधिग्रहण द्वारा विस्तार कर दिया गया था। इस कृत्रिम भूमि विस्तार में रॉक ऑफ़ जिब्राल्टर में सैन्य सुरंगों को बनाते वक्त विस्फोट द्वारा निकली चट्टानों का उपयोग किया गया। हवाई पट्टी के इस अंतिम मुख्य विस्तार के परिणामस्वरूप जिब्राल्टर में बड़े हवाई जहाज भी उतर सकते थे। उस समय हवाई पट्टी जिब्राल्टर के अश्व दौड़ ट्रैक से पूरी तरह से अभिलोपित हो गई थी। आरएएफ़ नॉर्थ फ्रंट 1942 में खुला तथा इसी समय के आसपास आरएएफ़ न्यू कैम्प भी स्थापित हुआ।
हवाई पट्टी ने ऑपरेशन टोर्च के दौरान एक अहम भूमिका निभाई। द्वितीय विश्व युद्ध के दौरान हुए इस ऑपरेशन में एंग्लो-अमरीकी सेनाओं ने आपस में मिलकर फ़्रांसीसी उत्तरी अफ़्रीका पर आकर्मण किया था जिसमें फ़्रांसीसी औपनिवेशिक साम्राज्य द्वारा कब्जें में किए हुए वर्तमान समय के अल्जीरिया, ट्यूनिशिया और मोरोक्को शामिल थे।
वर्ष 1966 में स्टेशन को आधिकारिक तौर पर इसके वर्तमान आरएएफ़ जिब्राल्टर का शीर्षक प्राप्त हुआ।
थापला-प०मनि०२, पौडी तहसील
थापला-प०मनि०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
टेंपलओएस
टेम्पलओएस (पूर्व में जे ऑपरेटिंग सिस्टम, लोसेथोस और स्पैरोओएस ) एक बाइबिल -थीम वाला हल्का ऑपरेटिंग सिस्टम (ओएस) है जिसे बाइबिल में भविष्यवाणी की गई तीसरी मंदिर के रूप में डिजाइन किया गया है। यह अमेरिकी प्रोग्रामर टेरी ए डेविस द्वारा बनाया गया था, जिन्होंने उन्मत्त एपिसोड की एक श्रृंखला के बाद एक दशक के दौरान इसे अकेले विकसित किया था जिसे बाद में उन्होंने भगवान से एक रहस्योद्घाटन के रूप में वर्णित किया।
डेविस ने 2003 के लगभग टेंपलओएस का विकास करना शुरू किया 1986 की फिल्म प्लाटून के एक दृश्य के संदर्भ में "लोसेथोस" का नाम बदलने से पहले इसके शुरुआती नामों में से एक "जे ऑपरेटिंग सिस्टम" था। 2008 में, डेविस ने लिखा था कि लोसेथोस "मुख्य रूप से वीडियो गेम बनाने के लिए था। इसमें कोई नेटवर्किंग या इंटरनेट सपोर्ट नहीं है। जहां तक मेरा संबंध है, वह पहिये का फिर से आविष्कार करना होगा।" "टेम्पलओएस" पर बसने से पहले उन्होंने एक और नाम "स्पैरोओएस" का इस्तेमाल किया। 2013 के मध्य में, उनकी वेबसाइट ने घोषणा की: "भगवान का मंदिर समाप्त हो गया है। अब, परमेश्वर सीआईए को तब तक मारता है जब तक कि वह फैल न जाए [  ।" 11 अगस्त, 2018 को ट्रेन की चपेट में आने से डेविस की मौत हो गई
टेम्पलओएस एक 64-बिट, नॉन-प्रीमेप्टिव मल्टी-टास्किंग, मल्टी-कोरेड, पब्लिक डोमेन, ओपन सोर्स, रिंग-0 -ओनली, सिंगल एड्रेस स्पेस, गैर-नेटवर्क, मनोरंजक प्रोग्रामिंग के लिए पीसी ऑपरेटिंग सिस्टम है। OS स्रोत कोड में ग्राफिक्स के साथ 8-बिट ASCII चलाता है और इसमें 2D और 3D ग्राफिक्स लाइब्रेरी है, जो 16 रंगों के साथ 640x480 VGA पर चलती है। अधिकांश आधुनिक ऑपरेटिंग सिस्टम की तरह इसमें कीबोर्ड और माउस सपोर्ट है। यह फ़ाइल संपीड़न के समर्थन के साथ ISO 9660, FAT32 और RedSea फ़ाइल सिस्टम (बाद में डेविस द्वारा निर्मित) का समर्थन करता है। डेविस के अनुसार, इन विशिष्टताओं में से कई- जैसे कि 640x480 रिज़ॉल्यूशन, 16-रंग का डिस्प्ले और एकल ऑडियो आवाज- उन्हें भगवान द्वारा निर्देशित किया गया था। उन्होंने समझाया कि सीमित संकल्प बच्चों के लिए भगवान के लिए चित्र बनाना आसान बनाना था।
ऑपरेटिंग सिस्टम में एक मूल उड़ान सिम्युलेटर, कंपाइलर और कर्नेल शामिल हैं। एक बंडल कार्यक्रम, "मिस्र के बाद", एक ऐसा खेल है जिसमें खिलाड़ी "हाई-स्पीड स्टॉपवॉच" का उपयोग करने के लिए एक जलती हुई झाड़ी की यात्रा करता है। स्टॉपवॉच का मतलब एक ऑरेकल के रूप में कार्य करना है जो छद्म-यादृच्छिक पाठ उत्पन्न करता है, कुछ डेविस की तुलना ओइजा बोर्ड और ग्लोसोलिया से की जाती है। उत्पन्न पाठ का एक उदाहरण इस प्रकार है: "among consigned penally result perverseness checked stated held sensation reasonings skies adversity Dakota lip Suffer approached enact displacing feast Canst pearl doing alms comprehendeth nought"
परंपरा
डेविस की मृत्यु के बाद, OSNews के संपादक थॉम होल्वरडा ने लिखा: "डेविस स्पष्ट रूप से एक प्रतिभाशाली प्रोग्रामर थे - एक संपूर्ण ऑपरेटिंग सिस्टम लिखना कोई छोटी उपलब्धि नहीं है - और उन्हें उनकी मानसिक बीमारी से प्रभावित देखना दुखद था"। एक प्रशंसक ने डेविस को "प्रोग्रामिंग लेजेंड" के रूप में वर्णित किया, जबकि दूसरे, एक कंप्यूटर इंजीनियर, ने टेंपलओएस के विकास की तुलना एक मानव-निर्मित गगनचुंबी इमारत से की। उन्होंने कहा कि यह "वास्तव में मेरे दिमाग को चकमा देता है कि एक आदमी ने वह सब लिखा" और यह कि "एक आम आदमी के लिए यह समझना कठिन था कि एक असाधारण उपलब्धि क्या है" अकेले एक संपूर्ण ऑपरेटिंग सिस्टम लिखना है।
टेम्पलओएस पब्लिक डोमेन में है। डेविस के परिवार ने प्रशंसकों से मानसिक बीमारी के लिए राष्ट्रीय गठबंधन और अन्य संगठनों को "मानसिक बीमारी के कारण होने वाले दर्द और पीड़ा को कम करने के लिए काम करने" के लिए दान करने की कामना की है।
अफानासी निकितिन
अफानासी निकितिन (रूसी : Афанасий Никитин) - एक रुसी व्यापारी था जिसने १५वीं शताब्दी में भारत की यात्रा की। वह लेखक के रूप में भी प्रसिद्ध है - उसकी पुस्तक "तीन समुद्र पार का सफरनामा" यह भारत के इतिहास का अहम सूत्र है।
वास्को डि गामा से २५ वर्ष पूर्व भारत की धरती पर कदम रखने वाला पहला यूरोपीय अफ़नासी निकीतीन मूल रूप से रूस का रहने वाला था। वह सन् 1466 से 1475 के बीच लगभग तीन वर्ष तक भारत में रहा। निकीतीन रूस से चल कर जार्जिया, अरमेनिया, ईरान के रास्ते मुंबई पहुंचा था। सन् 1475 में वह अफ्रीका होता हुआ वापस लौटा, लेकिन अपने घर त्वेर पहुंचने से पहले ही उसका निधन हो गया। निकीतीन द्वारा भारत-यात्रा पर लिखे संस्मरणों को १९वीं सदी में रूस के जाने-माने इतिहासविद् एन.एम. करामजीन ने खोजा था।
निकीतीन की यात्रा छः वर्ष की थी जिसमें से तीन वर्ष उसने भारत में बिताए। उन दिनों समुद्री यात्रा में कितना अधिक समय लगता था, इसकी बानगी कई जगह देखने को मिलती है। पांच सौ से अधिक साल पहले लिखा गया यह यात्रा विवरण इस बात का साक्षी है कि विदेशियों के लिए भारत सदैव से अचंभे, अनबुझी पहेली की तरह रहा है। उसने मूर्ति-पूजा को 'बुतपरस्ती', गणेश व हनुमान को क्रमश: हाथी व वानर के मुंह वाले देवता के रूप में लिखा है।
निकीतीन ने कई खतरे उठाए, कई बार वह लूट लिया गया। उन दिनों समुद्र की यात्रा भी बेहद जोखिम भरी हुआ करती थी। वह पूरे फारस को पार कर के पूर्व के सबसे बड़े बंदरगाह होर्मुज जा पहुंचा। यहां उसने एक घोड़ा खरीदा, ताकि उसे भारत ले जा कर बेचा जा सके। यह साहसी व्यापारी एक छोटे से जलपोत में सवार हो कर हिंद महासागर में आ गया और उसका पहला पड़ाव चोल राज्य था। उसने इसी को भारत माना। निकीतीन ने केवल समुद्र तट से सटे दक्षिणी भारत की ही यात्रा की थी।  उसके यात्रा विवरण में विजयनगर साम्राज्य, गुलबर्ग, बीदर, गोलकुंडा जैसे स्थानों का उल्लेख है, जो कि आज भी प्रसिद्ध हैं। निकीतीन की अवलोकन-दृष्टि भले ही कहीं-कहीं अतिशयोक्ति से परिपूर्ण लगती हो, लेकिन वह विभिन्न नगरों में मिलने वाले उत्पादों, धार्मिक अनुष्ठानों, जाति प्रथा पर टिप्पणी अवश्य करता है। विभिन्न राजाओं के वैभव, पराक्रम और शानो-शौकत पर भी उसने ढेर सारी जानकारी दी है। कुल मिला कर यह यात्रा-वृतांत मनोरंजक और सूचनाप्रद है।
लिलुआ
विवरण
लिलुआ हावड़ा शहर के उत्तर में लगभग 5 किलोमीटर पर स्थित है। लिलुआ का इतिहास भारत के अंगरेजी शासन तक की जा सकती है जब 19वीं शताब्दी में लिलुआ कैरेज ऐन्ड वैगन वर्कशॉप की स्थापना की गई थी। लिलुआ रेलवे स्टेशन, पूर्व रेलवे में हावड़ रेलवे जंक्शन के बाद पैहला स्टेशन है।लिलुआ उपनगर का क्षेत्र 10 जुलाई 2015 तक बाली नगरपालिका के आधीन था, बाली नगरपालिका के विस्थापन एवं हावड़ा में सम्मिलन के बाद यह हावड़ा नगर निगम के प्रशासनक्षेत्र में आ गया। लिलुआ में अनेक विद्यालय हैं जिसके कारण वर्तमान में शिक्षा का एक महत्वपूर्ण स्थानीय केन्द्र बन चुका है।
नाओदा
नाओदा (Naoda) भारत के पश्चिम बंगाल राज्य के मुर्शिदाबाद ज़िले में स्थित एक गाँव है।
ईस्ट फ़िंचली
ईस्ट फ़िंचली (अंग्रेज़ी: East Finchley) एक उत्तर लंदन में बार्नेट बरो का जिला है।
गद्य कोश
गद्य कोश हिंदी साहित्य का एक ऑनलाइन संग्रह है। गद्य कोश भारतीय साहित्य का इंटरनेट पर उपलब्ध एकमात्र विश्वकोश है। इसमें हिन्दी-उर्दू के अलावा और भी बहुत-सी भारतीय भाषाओं व बोलियों में रचा गया साहित्य उपलब्ध है। यह वेबसाइट देवनागरी यूनिकोड फ़ॉन्ट का प्रयोग करती है।
जगुवा सराय पीठ गाँव, हंडिया (इलाहाबाद)
जगुवा सराय पीठ भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
प्रतीतनगर
प्रतीतनगर (Pratitnagar) भारत के उत्तराखण्ड राज्य के देहरादून ज़िले में स्थित एक नगर है।
चौथिया गाँव, बिक्रम (पटना)
चौथिया बिक्रम, पटना, बिहार स्थित एक गाँव है।
जाख लग्गा सुतेडा, बाराकोट तहसील
जाख लग्गा सुतेडा, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
बाहरी कड़ियाँ
जाख लग्गा सुतेडा, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
पटोटी-वालीकण्ड०४, पौडी तहसील
पटोटी-वालीकण्ड०४, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जानकी पुल
जानकी पुल हिन्दी का एक ऑनलाइन वेब पोर्टल है।
एजवेयर
एजवेयर (अंग्रेज़ी: Edgware) एक उत्तर लंदन में बार्नेट बरो का जिला है।
शांग राजवंश
चीनी चित्रलिपि में लिखाई
यहाँ कुछ कांसे की वस्तुओं पर लिखाई मिली है। इसके अतिरिक्त यह ज़ाहिर है कि इस स्थान पर हड्डियों और कछुओं के कवचों का प्रयोग भविष्यवानियाँ करने के लिए किया जा रहा था और इनपर चीनी भावचित्रों की सब से पहली ज्ञात लिखाई मिली है। एक लाख से ज़्यादा मिले ऐसे लिखाई के नमूनों से उस समय के विचारों और चिंताओं का पता चलता है, जिससे चीनी सभ्यता के इस प्राचीन पड़ाव की आर्थिक व्यवस्था, राजनीति, धर्म, कला और चिकित्सा से सम्बंधित जानकारी मिलती है। उस समय केवल राजा और उसके लेखकों को ही पढ़ना-लिखना आता था और इन खरोंचों में राजा के दृष्टिकोण से दुनिया देखी जा सकती है। कुछ में युद्धों का ज़िक्र है, कुछ में रानी की गर्भावस्था का और कुछ में राजा के अपने दुखते हुए दांतों का।
जटापुर गाँव, हंडिया (इलाहाबाद)
जटापुर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
फ़िंचली
फ़िंचली (अंग्रेज़ी: Finchley) एक उत्तर लंदन में बार्नेट बरो का जिला है।
रायपुर, उत्तराखण्ड
रायपुर (Raipur) भारत के उत्तराखण्ड राज्य के देहरादून ज़िले में स्थित एक नगर है।
नायाबाहादुरपुर
नायाबाहादुरपुर (Nayabahadurpur) भारत के पश्चिम बंगाल राज्य के मुर्शिदाबाद ज़िले में स्थित एक नगर है।
भारतीय पक्ष
भारतीय पक्ष हिन्दी का एक ऑनलाइन वेब पोर्टल है।
कंवलजीत सिंह
कंवलजीत सिंह (जन्म 19 सितम्बर 1951) हिन्दी और पंजाबी फ़िल्मों के एक अभिनेता हैं।
व्यक्तिगत जीवन
कंवलजीत सिंह् वालिया ,सहारनपुर उत्तर प्रदेश की एक सिख फैमिली से आयें हैं। ग्रेजुएशन पूरी करने के बाद इन्होंने पुणे का फ़िल्म्स एंड टेलीविज़न इंस्टिट्यूट ऑफ़ इंडिया (FTII) जॉइन किया। इसके बाद फ़िल्मों में अपना हाथ आज़माया। इनकी पहली दो फ़िल्में ‘हम रहे न हम’ और ‘शक़’ फ़्लॉप रहीं, जिसके बाद इन्होंने टीवी में एक्टिंग करना शुरू किया। कंवलजीत की शादी अनुराधा पटेल से हुई है जो अशोक कुमार की नातिन हैं। इनके दो लड़के सिद्धार्थ और आदित्य हैं तथा एक धर्म पुत्री है जिसका नाम मरियम है और वो यू॰एस॰ए॰ में रहती है।
प्रमुख फिल्में
satte pe satta
चूड़ाकर्म संस्कार
हिन्दू धर्म में स्थूल दृष्टि से प्रसव के साथ सिर पर आए बालों को हटाकर खोपड़ी की सफाई करना आवश्यक होता है, सूक्ष्म दृष्टि से शिशु के व्यवस्थित बौद्धिक विकास, कुविचारों के उच्छेदन, श्रेष्ठ विचारों के विकास के लिए जागरूकता जरूरी है। स्थूल-सूक्ष्म उद्देश्यों को एक साथ सँजोकर इस संस्कार का स्वरूप निर्धारित किया गया है। इसी के साथ शिखा स्थापना का संकल्प भी जुड़ा रहता है। हम श्रेष्ठ ऋषि संस्कृति के अनुयायी हैं, हमें श्रेष्ठत्तम आदर्शो के लिए ही निष्ठावान तथा प्रयासरत रहना है, इस संकल्प को जाग्रत रखने के लिए प्रतीक रूप में शरीर के सर्वोच्च भाग सिर पर संस्कृति की ध्वजा के रूप में शिखा की स्थापना की जाती है।
संस्कार प्रयोजन
इस संस्कार में शिशु के सिर के बाल पहली बार उतारे जाते हैं। लौकिक रीति यह प्रचलित है कि मुण्डन, बालक की आयु एक वर्ष की होने तक करा लें अथवा दो वर्ष पूरा होने पर तीसरे वर्ष में कराएँ। यह समारोह इसलिए महत्त्वपूर्ण है कि मस्तिष्कीय विकास एवं सुरक्षा पर इस सयम विशेष विचार किया जाता है और वह कार्यक्रम शिशु पोषण में सम्मिलित किया जाता है, जिससे उसका मानसिक विकास व्यवस्थित रूप से आरम्भ हो जाए, चौरासी लाख योनियों में भ्रमण करते रहने के कारण मनुष्य कितने ही ऐसे पाशविक संस्कार, विचार, मनोभाव अपने भीतर धारण किये रहता है, जो मानव जीवन में अनुपयुक्त एवं अवांछनीय होते हैं। इन्हें हटाने और उस स्थान पर मानवतावादी आदर्शो को प्रतिष्ठापित किये जाने का कार्य इतना महान एवं आवश्यक है कि वह हो सका, तो यही कहना होगा कि आकृति मात्र मनुष्य की हुई-प्रवृत्ति तो पशु की बनी रही। ऐसे नर-पशुओं की संसार में कमी नहीं, जो चलते-बोलते तो मनुष्यों की तरह ही हैं; पर उनके आदर्श और मनोभाव पशुओं जैसे होते हैं। ईश्वर की अनुपम देन को निरथर्क गँवाने वाले इन लोगों को अभागा ही कहना पड़ता है। जीव साँप की योनि में रहते हुए बड़ा क्रोधी होता है, अपने बिल के आसपास किसी को निकलते देख ले, तो उस पर बड़ा क्रुद्ध होकर प्राण हरण करने वाला आक्रमण करने से नहीं चूकता। कितने ही मनुष्य उन क्रूर संस्कारों को धारण किये रहते हैं और छोटा सा कारण होने पर भी इतने क्रुद्ध, कुपित होते हैं कि उस आवेश में सामने वाले का प्राण हरण कर लेना भी उनके लिए कठिन नहीं रहता। जिन जीवों को शूकर की योनि के अभ्यास बने हुए हैं, वे अभक्ष्य खाने में कोई संकोच नहीं करते। मल-मूत्र, रक्त, माँस, कुछ भी वे रुचिपूवर्क खा सकते हैं, वरन् मेवा, फल दूध, घी जैसे सात्त्विक पदार्थों की उपेक्षा करते हुए ये उन अभक्ष्यों में ही अधिक रुचि एवं तृप्ति का अनुभव करते हैं। कुत्ते की तरह दुम हिलाने वाले, लकड़बग्घे की तरह निष्ठुर, लोमड़ी की तरह चंचल, जोंक की तरह रक्त पिपासु, कौए की तरह चालाक, मधुमक्खियों की तरह जमाखोर, बिच्छू की तरह दुष्ट, छिपकली की तरह घिनौने कितने ही मनुष्य होते हैं। किसी का भी खेत चरने में संकोच न हो, ऐसे साँड़ कम नहीं। जिन्होंने कामुकता की उफान में लज्जा और मयार्दा को तिलांजलि दे दी, ऐसे श्वान-प्रकृति के नर-पशुओं की कमी नहीं। दूसरों के घोंसले में अपने अण्डे पालने के लिए रख जाने वाली हरामखोर कोयलें कम नहीं, जो आरामतलबी के लिए अपने शिशु पोषण जैस महत्त्वपूण कत्तर्व्यों को भुलाते हुए दूसरों का मनोरंजन करने के लिए फूल वाली डालियों पर गाती-नाचती फिरती हैं। ऐसे लोभी भौंरे जो फूल के मुरझाते ही बेवफाई के साथ मुँह मोड़ लेते हैं, मनुष्य समाज में कम नहीं है। शुतुरमुर्ग की तरह अदूरदर्शी, भैंसे की तरह आलसी, खटमल और मच्छरों की तरह परपीड़क, मकड़ी और मक्खियों की तरह निरथर्क मनुष्यों की यहाँ कुछ कमी नहीं। यही प्रकृति मनुष्यों में भी रहे, तो उसका मनुष्य शरीर धारण करना निरथर्क ही नहीं, मानवता को कलंकित करने वाला ही कहा जायेगा। समझदार व्यक्तियों का सदा यह प्रयतन रहता है कि उनके द्वारा पाली पोसी गई सन्तान ऐसी न हो। संस्कारों की प्रतिष्ठापना बालकपन में ही होती है, इसलिए हमें अपने माता-पिता की वैसी सहायता न मिलने से मानवोचित विकास करने का अवसर भले ही न मिला हो, पर अपने बालकों के सम्बन्ध में तो वैसी भूल न की जाय, उन्हें तो सुसंस्कारी बनाया ही जाए। चूड़ाकमर्, मुण्डन-संस्कार के माध्यम से किसी बालक के सम्बन्ध में उसके सम्बन्धी परिजन, शुभचिन्तक यही योजना बनाएँ कि उसे पाशविक संस्कारों से विमुक्त एवं मानवीय आदशर्वादिता से ओत-प्रोत किस प्रकार बनाया जाए?
मुण्डन का प्रतीक कृत्य किसी देव स्थल तीथर् आदि पर इसलिए कराया जाता है कि इस सदुद्देश्य में वहाँ के दिव्य वातावरण का लाभ मिल सके। यज्ञादि धामिर्क कमर्काण्डों द्वारा इस निमित्त किये जाने वाले मानवीय पुरुषाथर् के साथ-साथ्ा सूक्ष्म सत्ता का सहयोग उभारा और प्रयुक्त किया जाता है।
विशेष व्यवस्था
विशेष कमर्काण्ड बालक एवं उसके अभिभावकों का मंगलाचरण से स्वागत करते हुए क्रमबद्ध रूप से निधार्रित प्राथमिक उपचार तथा रक्षाविधान तक का क्रम पूरा कर लेना चाहिए। उसके बाद क्रमशः विशेष कमर्काण्ड कराये जाएँ।
शिक्षण और प्रेरणा
मनुष्य का मस्तिष्क अपने आप में एक चमत्कार है। इसमें अगणित अद्भुत सामथ्यर्युक्त केन्द्र हैं। इन केन्द्रों को तीन प्रमुख वर्गों में विभाजित किया जा सकता है। जो काया में चलने वाली निमार्ण प्रक्रिया का नियन्त्रण संचालन करते हैं। जो काय संस्थान में चलने वाली पुष्टि, पोषण, स्वास्थ्य, आरोग्य सम्बन्धी प्रक्रियाओं के लिए उत्तरदायी हैं। जो विकारों के निष्कासन परिवतर्न और विकास क्रम का नियन्त्रण करते हैं। क्रिया-प्रक्रिया का चक्र सँभालते हैं।
यह केन्द्र क्रमशः ब्रह्मा, विष्णु और रुद्र से सम्बद्ध माने जाते हैं। इन केन्द्रों को उनके अधिष्ठाता देवताओं की साक्षी में शोधित विकसित किया जाता है, इसलिए सिर के बालों को तीन भागों में विभक्त करके, उन्हें कुश बँधे कलावे से तीन गुच्छे में बाँधते हैं। ये हिस्से हैं-सामने एक, पीछे दायें और बाँये भाग अलग-अलग। पिछले दायें गुच्छे को ब्रह्म-ग्रन्थि, पिछले बायें गुच्छे को विष्णु ग्रन्थि तथा सामने वाले को रुद्र ग्रन्थि कहते हैं। कुश पवित्रता तथा तेजस्विता के प्रतीक होते हैं, कलावा मंगलकामना का प्रतीक है। मस्तिष्क के विभिन्न केन्द्रों से अवाँछित कुसंस्कारों के उन्मूलन तथा शुभ के जागरण के लिए मंगलकामना, पवित्रता तथा तेजस्वी प्रक्रिया का त्रिवेणी योग निभाना-बिठाना कठिन होता है।
क्रिया और भावना
एक-एक करके मन्त्रों के क्रम से निधार्रित केन्द्रों को कलावे से बाँधा जाए। तदनुरूप भावना की जाए।
ब्रह्म ग्रन्थि बन्धन
सिर के पिछले भाग में दायीं ओर के बालों में मन्त्र के साथ कलावा बाँधे। भावना करें कि मस्तिष्क की रचना शक्ति के प्रतीक ब्रह्मा की शक्ति से देवों की साक्षी में प्रतिबद्ध किया जा रहा है। आसुरी शक्तियाँ इसका उपयोग न कर सकेंगी। यह उनका उपकरण न बन सकगा, देवत्व की मयार्दा में ही इसका विकास और संचालन होगा। ॐ ब्रह्मजज्ञानं प्रथमं पुरस्ताद्, विसीमतः सुरुचो वेनऽआवः। स बुध्न्या ऽ उपमाऽ अस्यविष्ठाः, सतश्च योनिमसतश्च विवः। -१३.३
विष्णु ग्रन्थि बन्ध
‍पिछले हिस्से के बायें भाग के केशों में कलावा बाँधें, भावना करें कि मस्तिष्क के पोषण, संचालन करने वाले केन्द्र भगवान विष्णु की शक्ति से प्रतिबद्ध हो रहे हैं। उन पर असुरत्व का शासन न चल सकेगा। देव मयार्दा से नियन्त्रित ये केन्द्र सत्प्रवृत्तियों को ही पोषण देंगे। ॐ इदं विष्णुविर्चक्रमे, त्रेधा निदधे पदम्। समूढमस्य पासुरे स्वाहा। -५.१५
रुद्र ग्रन्थि बन्धन
सिर के अगले भाग के केशों में मन्त्र के साथ कलावा बाँधें। भावना करें कि रुद्र-शिव की शक्ति इस क्षेत्र पर आधिपत्य कर रही है। असुरता की दाल अब नहीं गलेगी। रुद्र की शक्ति विकारों को जला डालेगी और ईश्वरीय मयार्दा के अनुकूल कल्याणकारी अनुशासन लागू करेगी। ॐ नमस्ते रुद्र मन्यवऽ, उतो त ऽइषवे नमः। बाहुभ्यामुत ते नमः। -१६.१
शिक्षण और प्रेरणा
जिस छुरे से नाई सिर का मुण्डन करेगा, वह इन्हीं प्रयोजनों में काम आने वाला होना चाहिए। अच्छा हो, एक बढ़िया कैंची, उस्तरा तेज धार किया हुआ, शाखा या पुरोहित अपने पास तैयार रखें और उसे ही मुण्डन संस्कारों के काम लाया करें। प्राचीन काल में प्रथम केश उतारने का कार्य पुरोहित ही करते थे। अब उन्हें यह कला नहीं आती, इसलिए क्षौर कर्म नाई से करा सकते हैं। पर छुरा ऐसा ही लिया जाए, जो सवर्साधारण के उपयोग में न आता हो। उपयोग के पूर्व औजार गरम पानी से तथा मिट्टी से अच्छी तरह से धो-माँज लेना चाहिए तथा सिल्ली पर घिस लेना चाहिए, उसे तश्तरी में रखकर पूजन के लिए माता-पिता के सामने रखा जाए। दोनों रोली, अक्षत, पुष्प, धूप, दीप से पूजन करें और उसके मूल में कलावा बाँध दें। इस पूजन का उद्देश्य यह है कि यह छुरा साधारण लौह उपकरण मात्र न रहकर मन्त्र शक्ति-सम्पन्न होकर मस्तिष्क के कुसंस्कारों को काटकर उसमें सुसंस्कारों का प्रवेश करा सकें। गर्भ में आने वाले बाल सामान्य संस्कार वाले होते हैं। इस आच्छादन को उतारकर उसके स्थान पर ऐसे बाल उगने चाहिए, जो उत्कृष्ट भावनाएँ साथ लेकर ऊपर आएँ। पुराने बालों को पिछले जीवन में जमे हुए अनुपयुक्त संस्कारों का प्रतीक माना गया है। इन बालों को काटने का प्रयोजन पाशविक विचारणाओं एवं आकांक्षाओं को हटाने-मिटाने का प्रयतन करना है। इस उद्देश्य के लिए जिस छुरे का प्रयोग किया जा रहा है, वही पयार्प्त नहीं; क्योंकि लौह उपकरणों से कुसंस्कारों को हटाया-मिटाया जाना सम्भव नहीं है। विचार तो विचारों को काटते हैं। लोहे को लोहा काटता है। काँटे से काँटा निकलता है। विष से विष का शमन होता है, लाठी का जबाव लाठी से दिया जाता है। इसी प्रकार कुविचारों को शमन उनके विरोधी तीव्र विचारों से ही सम्भव होता है। वह छुरा प्रखर विचारों का प्रतीक प्रतिनिधि है, जो पाशविक विचारधारा को परास्त करके अपनी गहरी छाप छोड़ सके। छुरा पूजन का अर्थ है ऐसे उत्कृष्ट विचारों का श्रद्धापूवर्क आवाहन अभिनन्दन, जो मनोभूमि में जमे हुए असुर संस्कारों को निरथर्क झाड़-झंखाड़ों की तरह उखाड़ फेंकने में सफल हो सकें। कँटीली झाड़ियाँ कुदाल, फावड़े से ही खोदी जाती हैं। उसी प्रकार अवांछनीय विचारों तथा आदतों को उखाड़ने के लिए जीवन निमार्ण की आध्यात्मिक विचारधारा को उग्र स्तर पर विकसित करना पड़ता है। प्रारम्भिक बालों को इसी भावना के साथ काटा जाता है।
क्रिया और भावना
थाली-तश्तरी में रखे कैंची-छुरे की पूजा मन्त्रोच्चार के साथ अभिभावक द्वारा करायी जाए। वे भावना करें कि बालक के कुविचारों को काटने के लिए, उनकी काट करने में समर्थ पैने उपकरण-सद्विचारों की अभ्यर्थना कर रहे हैं। जिस प्रकार स्थूल बालों की सफाई के लिए ये औजार प्रभु कृपा से मिलें हैं, वैसे ही सूक्ष्म प्रवाह भी मिलेंगे। उनका उपयोग पूरी तत्परता, जागरूकता से करेंगे। ॐ यत् क्षुरेण मज्ज्ायता सुपेशसा, वप्ता वपति केशान्। छिन्धि शिरो मास्यायुः प्रमोषीः। -पा०गृ०सू० २.१.१८
शिक्षण और प्रेरणा
‍शिशु के मस्तिष्क के विभिन्न केन्द्रों का ग्रन्थि बन्धन, देव-शक्तियों के आवाहन के साथ किया गया। उस नाते उन्हें उसी मयार्दा में रहने और उसी दिशा में बढ़ने की व्यवस्था बनानी होती है। इस उद्देश्य की पूर्ति के लिए बालक के कुसंस्कारों, दुष्प्रवृत्तियों को काटना-उखाड़ना पड़ता है। जंगली पौधा मनमाने ढंग से बढ़ता है, उपवन के पौधे को माली का अनुशासन मानना होता है। उसके लिए उसे जहाँ स्नेह का खाद-पानी मिलता है, वहाँ कड़ाई से काटा-छाँटा भी जाता है। यही उद्देश्य केश कर्तन के समय ध्यान में रखना चाहिए और उससे सम्बद्ध उत्तरदायित्वों के पालन की दृष्टि और व्यवस्था विकसित करनी चाहिए। ब्रह्म ग्रन्थि कत्तर्न का तात्पर्य यह है कि मस्तिष्क में द्वेष, दुर्भाव, ईर्ष्या आदि के आधार पर दूसरों को नीचा गिराने के लिए विध्वंसक योजना न रचने दी जाए। उस प्रकृति का उच्छेदन किया जाए। अपने विकास तथा निमार्णकारी योजनाओं के लिए स्थान सुरक्षित रखा जाए। विष्णु ग्रन्थि कर्तन के पीछे उद्देश्य है कि अन्तर में उठने वाली हीन आकांक्षाओं का पालन न होने दिया जाए। मस्तिष्क अपनी नहीं, प्रभु की सम्पत्ति है। अस्तु, स्वार्थपरक आकांक्षाओं के पोषण की उसे छूट नहीं, उन्हें काटा जाए। ईश्वरोन्मुख आकांक्षाओं के पोषण के लिए ही शक्ति सुरक्षित रहे। रुद्र ग्रन्थि कर्तन का अर्थ है ईश्वरीय मयार्दा में बढ़ने में बाधक हर प्रवृत्ति को कठोरता से काटा जाए। जो भी परिवतर्न लाये जाएँ, वे अशिव न होकर शिव ही हों। अशिव वृत्तियों को शिव की शक्ति काट फेंकें।
क्रिया और भावना
पुरोहित स्वयं कैंची या उस्तरे से एक-एक करके मन्त्रों के उच्चारण के साथ-साथ तीनों ग्रन्थियों को क्रमशः काट दें। सभी लोग भावना प्रवाह पैदा करने में योगदान दें।
ब्रह्म ग्रन्थि कत्तर्न के साथ-साथ भावना करें कि निमार्ण की शक्ति विनाशक प्रवृत्तियों को काट रही है। अब रचनात्मक प्रवृत्तियों के लिए यह केन्द्र सुरक्षित रहेंगे। ॐ येनावपत् सविता क्षुरेण, सोमस्य राज्ञो वरुणस्य विद्वान्। तेन ब्रह्माणो वपतेदमस्य, गोमानश्ववानयमस्तु प्रजावान्॥ -अथवर्० ६.६८.३
रुद्र ग्रन्थि कत्तर्न के साथ यह भावना करें कि रुद्र त्रिपुरारि की प्रचण्ड शक्ति दुर्धर्ष, दुष्प्रवृत्तियों पर चोट कर रही है, अब उनका निवारण होगा, ताकि मस्तिष्क में दिव्य दृष्टि, दिव्यानुभूति की क्षमता विकसित हो सके। '''ॐ येन भूयश्च रात्र्यां ज्योक् च पश्याति सूयर्म्। तेन त ऽआयुषे वपामि, सुश्ोक्याय स्वस्तये।''' - आश्व०गृ०सू० १.१७.१२